રેઇડ પછી અધિકારીઓએ મારા ફ્લૅટની ચાવી માગી હતી એવી માહિતી આપતાં વિજય રેડ્ડીએ કહ્યું હતું કે ‘હું પંતનગરના સ્લમ વિસ્તારમાં રહ્યું છું. મારા માણસો તેમને ત્યાં લઈ ગયા હતા. ત્યાર પછી તેઓ વીલા મોઢે પાછા ફર્યા હતા. મેં તેમને કહ્યું કે જો મારી રોજની ૫૦,૦૦૦ રૂપિયાની આવક હોય તો હું હોટેલ નાખીને મસ્ત જિંદગી જીવું, શું કામ આઠ કલાક રેંકડી પર ઊભા રહીને મહેનત કરું? તેમણે મને હું ઇન્કમ-ટૅક્સ ભરું છું કે નહીં એવો સવાલ પણ કર્યો હતો જેનો મેં જવાબ આપ્યો હતો કે બે વર્ષથી રિટર્ન ફાઇલ કર્યું નથી, જે હું વહેલી તકે કરી લઈશ. આ બધી પ્રક્રિયામાં તેમને સવારના પાંચ વાગી ગયા હતા, પણ તેમને હાથ કંઈ જ લાગ્યું નહોતું.’